OpenLLM-France/wikimedia huggingface dataset:
# Atrapats (pel·lícula de 1949)

Atrapats (títol original en anglès Trapped) és una pel·lícula estatunidenca dirigida per Richard Fleischer i estrenada l'any 1949. La pel·lícula es va doblar al català.

## Repartiment

* Lloyd Bridges: Tris Stewart
* Barbara Payton: Meg Dixon, alias Laurie Fredericks
* John Hoyt: Agent John Downey, alias Johnny Hackett
* James Todd: Jack Sylvester
* Russ Conway: Agent Gunby
* Robert Karnes: Agent Fred Foreman

## Referències

* ↑ «Atrapats». Ésadir.cat. [Consulta: 27 juny 2022].
# Salut Borràs i Saperas

Salut Borràs i Saperas (Barcelona, 6 de gener de 1878 - París 11 d'agost de 1954) fou una lluitadora anarquista.
Nascuda en una família anarquista, tota la seva vida va girar al voltant de la defensa dels valors d'aquest moviment. Filla de Martí Borràs i Jover i de Francesca Saperas i Miró, la seva casa a la Vila de Gràcia era un punt de referència i refugi per als anarquistes europeus. El seu pare, responsable de l'edició del diari Tierra y libertad, va ser acusat de l'intent d'assassinat de Martínez-Campos i no va poder suportar les tortures, la qual cosa el va portar a suïcidar-se a la presó, l'any 1894. Dos anys més tard, el company de Salut Borràs, Lluís Mas i Gasió, i el nou company de la seva mare, Tomàs Ascheri Fossatti, van ser acusats de ser els responsables de l'atemptat del carrer dels Canvis Nous. Tots dos van ser torturats i condemnats a mort. Abans, però, van obligar a la Salut i a la seva mare a casar-se per l'Església amb les seves parelles si no volien que el fill que la Salut estava esperant fos donat a la beneficència. Posteriorment van ser desterrades a França. Es van establir a Marsella, on la Salut es va aparellar amb Octave Jahn, amb el qual es va traslladar a Mèxic i van participar en la revolució d'Emiliano Zapata. Salut Borràs es va establir el 1913 amb el seu fill a París, on va estar treballant com a modista i el 1930 va tornar a Barcelona, establint-se al barri del Raval. Després de la victòria del franquisme es va exiliar a França. Va viure a París i va morir l'11 d'agost de 1954 a l'hospici de Salpetrière d'aquesta ciutat. Una part del seu arxiu es troba a l'Institut Internacional d'Història Social d'Amsterdam.

## Referències

* ↑ «Salut Borràs Saperas (1878-1954)». Ateneu llibertari Estel negre. [Consulta: 6 desembre 2020].
* ↑ «Salud Borràs Saperas, militante anarquista» (en castellà). Paco Salud, 31-01-2018. [Consulta: 6 desembre 2020].
* ↑ «Salut Borràs i Saperas, lluitadora anarquista». El Punt-Avui, 08-03-2020. [Consulta: 6 desembre 2020].
* ↑ Rotger, Agnès. Elles!: 65 dones oblidades de la història. Barcelona: Institut Català de la Dona, 2017, p. 96-97. ISBN 9788439396079.
* ↑ Fernández, Fran «Francesca Saperas Miró (1851-1933). ¿La madre de los anarquistas?». Ser Histórico, 11-12-2016.
# Bellérophon (Lully)

Bellérophon és una tragèdia lírica de Jean-Baptiste Lully, amb llibret de Thomas Corneille i de Bernard le Bovier de Fontenelle, basat en la Teogonia d'Hesíode. Es va estrenar el 1679.

## Personatges

* Bellerophon
* Philonoë
* Proteu, rei d'Argos
* Anteia, esposa de Proteu

## Sinopsi

La tragèdia tracta de dues persones que s'estimen, Bellerophon i Philonoë, però Anteia, com a venjança provoca el monstre Chimaera per assolar el regne, però Bellerophon li dona mort i aconsegueix la mà de Philopoë.

## Altres versions d'aquest tema

* Graupner, amb llibret de Feind (1708, Hamburg)
* Terradellas, amb llibret de Vanneschi (1747, Londres)
* Araia amb llibret de Bonecchi (1750, Sant Petersburg)
* Sciroli (1760, Gènova)
* Mysliveček (1767, Nàpols)
* Ignazio Platania (1778, Nàpols)
* Winter (1785, Múnic)

## Bibliografia

* Lois Rosow and Marita P. McClymonds. "Bellerophon." The New Grove Dictionary of Opera. Ed. Stanley Sadie. Grove Music Online. Oxford Music Online. 19 Feb. 2010 <http://www.oxfordmusiconline.com/subscriber/article/grove/music/O011502>.
# SearchGPT

SearchGPT és un motor de cerca prototip desenvolupat per OpenAI, que es va llançar el 26 de juliol de 2024. Combina les funcions tradicionals del motor de cerca amb capacitats d'IA generativa. La funció de cerca posiciona l'empresa com a competidora directa dels principals motors de cerca, en particular Google i Bing, aquest últim és un producte del major inversor d'OpenAI, Microsoft. SearchGPT es va presentar per primera vegada com a prototip en una versió limitada a 10.000 usuaris de prova. En última instància, OpenAI té la intenció d'incorporar les funcions de cerca a ChatGPT.
OpenAI va anunciar la seva associació amb els editors per a SearchGPT, oferint-los opcions sobre com apareix el seu contingut als resultats de la cerca i assegurant la promoció de fonts de confiança.
De manera similar a la funció Navega a ChatGPT, quan SearchGPT dóna una resposta, ofereix un enllaç amb el nom del lloc del qual va treure la resposta entre parèntesis per facilitar la verificació i la investigació. Si encara es vol veure una pàgina de resultats del motor de cerca més tradicional, es pot fer clic a la icona "enllaç" a la barra lateral esquerra. Això mostrarà una llista de pàgines web i enllaços al costat de la resposta de la conversa.
També es poden fer preguntes de seguiment, que ajuden a obtenir la resposta sense haver de fer clic a diferents enllaços o introduir una nova indicació.

## Referències

* ↑ Wiggers, Kyle. «With Google in its sights, OpenAI unveils SearchGPT» (en anglès americà). TechCrunch, 25-07-2024. [Consulta: 26 juliol 2024].
* ↑ Robison, Kylie. «OpenAI announces SearchGPT, its AI-powered search engine» (en anglès). The Verge, 25-07-2024. Arxivat de l'original el 2024-07-26. [Consulta: 26 juliol 2024].
* ↑ «SearchGPT explained: Details about OpenAI's search engine» (en anglès). [Consulta: 25 agost 2024].
* ↑ «OpenAI launches SearchGPT - here's what it can do and how to access it» (en anglès). [Consulta: 25 agost 2024].
# Setrill antidegoteig

Un setrill antidegoteig o setrill Marquina és un recipient principalment destinat a ser emprat com setrill d'oli d'oliva i de vinagre, que no goteja ni embruta, amb la peça clau: el «Broc corb» que rep el nom palíndrom.
El disseny permet dosificar el líquid i consta d'un vidre transparent, cònic, que permet alhora recollir les gotes d'oli que cauen del broc i l'entrada d'aire en el recipient.
Va ser inventat el 1961 per Rafael Marquina i Audouard constituint un disseny emblemàtic que ha estat objecte de nombroses còpies a nivell mundial. Per aquest disseny entre d'altres, Rafael Marquina va rebre La creu de Sant Jordi el 2012.

## Vegeu també

* Servei de taula
* Setrilleres
* Restaurant

## Referències

* ↑ Setrill a Optimot
* ↑ degoteig a Optimot
* ↑ Notícia del 3cat24 del 18 de desembre de 2010.
* ↑ Notícia del diari Ara del 18 de desembre de 2010.
* ↑ BMM Disseny Arxivat 2007-01-28 a Wayback Machine.
* ↑ apropiacion-de-una-idea
* ↑ Rafael Marquina i Audouard:les seves setrilleres antigoteig
# Trinefelina

La trinefelina és un mineral de la classe dels silicats que pertany al grup dels feldespatoides.

## Característiques

La trinefelina és un tectosilicat de fórmula química NaAlSiO₄. Va ser aprovada com a espècie vàlida per l'Associació Mineralògica Internacional l'any 2012, sent publicada per primera vegada el 2014. Cristal·litza en el sistema hexagonal. La seva duresa a l'escala de Mohs es troba entre 5 i 5,5.

## Formació i jaciments

Va ser descoberta a Tawmaw, a la localitat de Hpakant del districte de Mohnyin (Kachin, Myanmar), on es troba fent intercreixements amb nefelina i fabriesita. Aquest indret és l'únic a tot el planeta on ha estat descrita aquesta espècie mineral.

## Referències

* ↑ «Trinepheline» (en anglès). Mindat. [Consulta: 22 febrer 2022].
# Astyanax filiferus

Astyanax filiferus és una espècie de peix de la família dels caràcids i de l'ordre dels caraciformes.

## Hàbitat

Viu a àrees de clima tropical.

## Distribució geogràfica

Es troba a Sud-amèrica: conca del riu Magdalena.

## Referències

* ↑ Baird, S. F. & C. F. Girard 1854. Descriptions of new species of fishes collected in Texas, New Mexico and Sonora, by Mr. John H. Clark, on the U. S. and Mexican Boundary Survey, and in Texas by Capt. Stewart Van Vliet, U. S. A. Proc. Acad. Nat. Sci. Phila. v. 7: 24-29.
* ↑ BioLib (anglès)
* ↑ Eigenmann, C. H. 1913. Some results from an ichthyological reconnaissance of Colombia, South America. Part II. (Includes 5 separate subtitles.) (Contrib. Zool. Lab. Ind. Univ. Núm. 131). Ind. Univ. Studies Núm. 18: 1-32.
* ↑ «Astyanax filiferus». Catalogue of Life. (anglès) (anglès)
* 1 2 FishBase (anglès)

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Géry, J. 1977. Characoids of the world. T.F.H. Publications, Inc., Nova Jersey. 672 p.
* Helfman, G., B. Collette i D. Facey: The Diversity of Fishes. Blackwell Science, Malden, Massachusetts (Estats Units), 1997. ISBN 1-4051-2494-6.
* Lima, F. C. T.; Malabarba, L. R.; Buckup, P. A.; Pezzi da Silva, J. F.; Vari, R. P.; Harold, A.; Benine, R.; Oyakawa, O. T.; Pavanelli, C. S.; Menezes, N. A.; Lucena, C. A. S.; Malabarba, M. C. S. L.; Lucena, Z. M. S.; Reis, R. E.; Langeani, F.; Cassati, L.; Bertaco, V. A. «Genera Incertae sedis in Characidae». A: Reis, R. E.; Kullander, S. O.; Ferraris Jr., C. J. Checklist of the Freshwater Fishes of South and Central America (en anglès). EDIPUCRS, 2003, p. 106–168. ISBN 9788574303611.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Berat (ciutat d'Albània)

Berat -en albanès, Berat o Berati- és una ciutat d'Albània i és la capital del districte de Berat i del comtat de Berat.
Durant el règim comunista, se la va conèixer com «la ciutat de mil finestres» o com la ciutat museu. A causa de la seva protecció, els barris històrics van ser protegits de la construcció de nous edificis. Berat té tres nuclis antics: Mangalem, Gorica i Kalaja (castell) i moltes mesquites i esglésies, un dels objectes d'interès més importants del país. També és seu d'un bisbat ortodox i la capital del comtat amb el mateix nom. La seva població era de 47.179 habitants el 2006.
Forma part del Patrimoni Mundial de la Humanitat declarat per la UNESCO, del qual també en formen part Gjirokastra i Butrot.

## Referències

* ↑ Centre, UNESCO World Heritage. «Historic Centres of Berat and Gjirokastra» (en anglès). [Consulta: 26 gener 2021].
# Scytodes globula

Scytodes globula és una espècie d'aranyes araneomorfes de la família dels escitòdids (Scytodidae). Fou descrita per primera vegada l'any 1849 per H. Nicolet.
Viu a Bolívia, Brasil, Argentina, Uruguai, Xile. És un depredador natural de Loxosceles laeta. A Xile se la pot trobar en habitatges rurals abandonats o a prop de masses d'aigua, però també en la regió metropolitana. Moltes vegades es confon amb Loxosceles laeta i la maten per desconeixement.

## Descripció i comportament

És un artròpode la grandària del qual varia des dels 3 cm amb les potes esteses i els 7 cm en el seu estat adult. El seu cos és petit però presenta unes potes extremadament llargues i amb franges grogues i negres. De moviments molt lents i escassa velocitat de desplaçament, caça preferentment de nit. És inofensiva per a l'home, i a més beneficiosa al caçar Loxoceles laeta.
Scytodes globula s'apropa sigil·losament a la seva víctima i projecta cap a ella, contraient el seu abdomen, una xarxa summament pegallosa i resistent que captura a la seva víctima encara que present majors proporcions que ella, després li inocula el seu verí. És molt tímida i difícil de situar en el dia, més aviat apareix en la nit. Sol ocultar-se en amagatalls a prop de finestres, llibrers, barrets.
A més de Loxosceles laeta depreda mosquits, mosques, abelles i fins i tot tabànids. Hi ha moments en el desplaçament de S. globula en què aquesta adopta una actitud típica de descans en què projecta les seves potes cap endavant com si anés a saltar. Pràcticament no genera teranyines.

## Sinonímies

Segons el World Spider Catalog de 7 de gener de 2019 té les següents sinonímies:
* Scytodes maculata Holmberg, 1876
* Scytodes annulata Keyserling, 1891
* Scytodes scholaris Piza, 1944
* Scytodes aguapeyanus Mello-Leitão, 1945

## Referències

* 1 2 3 (anglès) World Spider Catalog: Scytodes globula Nicolet, 1849 en la família Scytodidae +base de dades. Accés el 7 de gener de 2019.
* ↑ Nicolet, H. (1849). Aracnidos. In: Gay, C. (ed.) Historia física y política de Chile. Zoología 3, 319-543, pl. 1-5. doi:10.5962/bhl.title.16172
# Trasmoz

Trasmoz és un municipi d'Aragó situat a la província de Saragossa i enquadrat a la comarca de Tarassona i el Moncayo.
# Óscar de Paula Gamero

Óscar de Paula Gamero (Durango, Biscaia, el 31 de maig de 1975), conegut futbolísticament com a De Paula, és un futbolista basc d'origen extremeny, que juga com a davanter.

## Trajectòria

Tot i néixer al País Basc, la familia de De Paula prové d'Extremadura, per la qual cosa la carrera del jugador es va iniciar a les files de l'Olivenza, equip d'aquesta regió. Després de passar pels Salesianos, es va incorporar al CD Badajoz en edat juvenil. Amb l'equip extremeny va jugar dues temporades a Segona Divisió.
El 1995 fitxa per la Reial Societat, l'equip on passaria la major part de la seua carrera esportiva. Romandria onze anys amb el club d'Anoeta, i tot i que no es faria amb un lloc titular, seria conegut per ser un recanvi amb gol. De fet, va disputar més de 250 partits a Primera Divisió, marcant 57 gols.
A partir de la 2002/03, les aparicions de De Paula amb el conjunt txuri-urdin començarien a minvar, fins al punt de jugar només sis partits la temporada 2005-06 (però va marcar fins a 3 gols). Al final d'eixa temporada, s'incorpora al Cadis CF, a Segona Divisió i baixa una categoria més a l'any següent al fitxar per la SD Ponferradina, de Segona Divisió B.
# Barcelone, Parc au crépuscule

Barcelone, Parc au crépuscule és un documental espanyol mut dirigit per Segundo de Chomón, produït per Pathé Frères i estrenat l'any 1904.

## Descripció

La pel·lícula presenta vistes panoràmiques del parc de la Ciutadella, de l'efecte més graciós segons el catàleg de Pathé.
Barcelone - Parc au crépuscule ha estat qualificat de veritable poema pels seus efectes crepusculars, obtinguts amb una fotografia de contrail·luminació i un tint de la còpia en malva-cinabri, una tècnica que Segundo de Chomón va desenvolupar més tard a Dévaliseurs nocturnes.
La pel·lícula també utilitza els moviments de càmera, havent-se col·locat la càmera sobre una plataforma muntada sobre rodes o en un cotxet, la qual cosa anticipa el desenvolupament del pla de seguiment que posteriorment farà Segundo de Chomón per al rodatge de Cabiria.
PPathé va enviar un operador, Vallouy, a Barcelona l'abril de 1904 per ajudar Segundo de Chomón en la fotografia d'aquesta pel·lícula.

## Fitxa tècnica

* Director: Segundo de Chomón
* Auxiliar de càmera: Vallouy

## Notes i referències

* 1 2 3 Tharrats, Juan-Gabriel. Segundo de Chomón : un pionnier méconnu du cinéma européen, 2009, p. 322. ISBN 978-2-296-09970-8.
* 1 2 Bousquet, Henri. Catalogue Pathé des années 1896 à 1914. Bures-sur-Yvette: Éditions Henri Bousquet, 1994-2004.
* ↑ «New Films». The Optical Lantern and Cinematograph Journal [Londres], novembre 1904.
# Santiago Buitrago Sánchez

Santiago Buitrago Sánchez (castellà: Santiago Buitrago) (Bogotà, 26 de setembre de 1999) és un ciclista colombià, professional des del 2020, quan fitxà per l'equip Bahrain Victorious, de categoria UCI WorldTeam.
En el seu palmarès destaquen dues victòries d'etapa al Giro d'Itàlia, el 2022 i 2023.

## Palmarès

* 2022
** Vencedor d'una etapa al Tour d'Aràbia Saudita
** Vencedor d'una etapa al Giro d'Itàlia
** Vencedor d'una etapa a la Volta a Burgos
* 2023
** Vencedor d'una etapa al Giro d'Itàlia
* 2024
** Vencedor d'una etapa a la París-Niça

### Resultats al Tour de França

* 2024. 10è de la classificació general

### Resultats al Giro d'Itàlia

* 2022. 12è de la classificació general. Vencedor d'una etapa
* 2023. 13è de la classificació general. Vencedor d'una etapa

### Resultats a la Volta a Espanya

* 2020. 53è de la classificació general
* 2022. No surt (12a etapa)
* 2023. 10è de la classificació general

## Referències

* ↑ Ostanek, Daniel «2020 Team Preview: Bahrain McLaren». Cyclingnews.com. Future plc, 26-12-2019 [Consulta: 1r gener 2020].
* ↑ «Bahrain Victorious». UCI.org. Union Cycliste Internationale. Arxivat de l'original el 1 gener 2021. [Consulta: 1r gener 2021].
* ↑ Padilla, Toni. «Santiago Buitrago reivindica el ciclisme colombià al Giro més igualat en 50 anys», 25-05-2022. [Consulta: 13 octubre 2022].
* ↑ «Buitrago se alza con el triunfo en la 19ª etapa del Giro y Roglic recorta tres segundos al líder Thomas» (en castellà), 26-05-2023. [Consulta: 22 juliol 2023].

## Enllaços externs

* Santiago Buitrago Sánchez a ProCyclingStats
# Baronia (domini)

Una baronia és un tipus de jurisdicció feudal posseïda per un baró, el qual hi exercia funcions jurisdiccionals, absolutes en algunes regions europees i mitigades en altres. Als Països Catalans, des del s XIII, la Baronia és una designació genèrica (equivalent aviat a senyoria o dominicatura) de tot territori que no pertanyia al rei, dit terra de barons.
El feu o territori regit com a baronia tenia un títol que donava dret únicament a una persona a exercir-lo.
Originalment el terme "baró" era designat (a partir del segle x) a tots els senyors que ostentaven els seus feus a un rei o grans prínceps feudals com el duc de Normandia a França, el duc de York a Anglaterra o el comte de Flandes (França, Bèlgica). D'aquí l'expressió encara utilitzada de “grans barons” per designar polítics influents o responsables polítics d'alt rang.
Usat sempre en plural, abans del segle xiv, no hi havia cap «baró» en concret amb aquest títol. Hom preferia utilitzar els títols de «senyor de…» (traduït pel llatí dominus). En el femení, es deia "dama de ..." (domina) per designar la titular d'una baronia. Les sires i dames de Borbó posseïen una important baronia que el 1317 es convertí en ducat de Borbó.

## Referències

* ↑ «baronia-Història». Enciclopèdia Catalana. [Consulta: 17 desembre 2019].
* ↑ «baronia-Història». Enciclopèdia Catalana. [Consulta: 17 desembre 2019].
# Secretaria d'Estat de Pressupostos i Despeses

La Secretaria d'Estat de Pressupostos i Despeses és una secretaria d'estat d'Espanya que depèn del Ministeri d'Hisenda.

## Funcions

La Secretaria d'Estat de Pressupostos i Despeses dirigeix i coordina les actuacions relatives a la planificació, programació i pressupost del sector públic estatal i dels seus costos de personal, el disseny, planificació i les actuacions relatives als fons europeus i incentius regionals, especialment, la gestió dels fons destinats a la política econòmica regional i el seguiment i gestió de la participació espanyola al pressupost de la Unió Europea.
S'encarrega també de la formulació de la proposta dels objectius d'estabilitat pressupostària i el límit de despesa no financera de l'Estat. Realitza el seguiment del compliment dels objectius d'estabilitat pressupostària, deute públic i regla de despesa respecte de la totalitat del sector públic i proposarà l'adopció de les mesures tendents a corregir les desviacions que poguessin produir-se

## Estructura

Depenen de la Secretaria d'Estat de Pressupostos i Despeses els següents òrgans directius:
* La Direcció general de Pressupostos.
* La Direcció general de Costos de Personal i Pensions Públiques.
* La Direcció general de Fons Europeus.
Està adscrita a la Secretaria d'Estat de Pressupostos i Despeses, la Intervenció General de l'Administració de l'Estat, amb rang de subsecretaria. A més, la Inspecció General depèn funcionalment del titular de la Secretaria d'Estat de Pressupostos i Despeses.

## Titulars

* José Folgado Blanco (1996-2000)
* Elvira Rodríguez (2000-2003)
* Ricardo Martínez Rico (2003-2004)
* Miguel Ángel Fernández Ordóñez (2004-2006)
* Carlos Ocaña y Pérez de Tudela (2006-2011)
* Juan Manuel López Carbajo (2011)
* Marta Fernández Currás (2011-2016)
* Alberto Nadal Belda (2016-2018)
* María José Gualda Romero (2018-)

## Referències

* ↑ «Real Decreto 769/2017, de 28 de julio, por el que se desarrolla la estructura orgánica básica del Ministerio de Hacienda y Función Pública y se modifica el Real Decreto 424/2016, de 11 de noviembre, por el que se establece la estructura orgánica básica de los departamentos ministeriales.» (en castellà). [Consulta: 7 setembre 2017].
* ↑ María José Gualda Romero, secretaria de Estado de Presupuestos eldiario.es, 8 de juny de 2018
El contingut d'aquest article incorpora material publicat al Butlletí Oficial de l'Estat, que es troba al domini públic de conformitat al que es disposa en l'article 13 de la Llei de Propietat Intel·lectual espanyola.
# Sidi Mokhfi

Sidi Mokhfi (àrab سيدي المخفي) és una comuna rural de la província de Taounate de la regió de Fes-Meknès, al Marroc. Segons el cens de 2014 tenia una població total de 8.705 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Vaccí antigripal

La vacuna antigripal o vacuna contra la grip és una vacuna que s'administra anualment i que sol variar any rere any per tal de protegir contra el virus de la grip. Cada vacuna conté tres virus de la grip: un tipus A i subtipus H3N2, un tipus A i subtipus H1N1, i un tipus B.

## Indicacions

Estaria indicada a:
* Els qui tinguin un alt risc de complicacions si pateixen la grip, com ara:
** Majors de 60 anys o més.
** Internats en institucions tancades: residències geriàtriques, centres de malalties cròniques i malalties mentals, etc.
** Amb malalties cròniques pulmonars o cardiovasculars.
** Els qui han requerit atenció sanitària durant l'any anterior a causa de malalties cròniques endocrinometabòliques (diabetis mellitus), renals o hepàtiques; hemoglobinopaties i anèmies, asplènia, immunosupressió/immunodeficiència, i malalties neuromusculars greus.
** Amb obesitat mòrbida;
** Infants i adolescents (dels 6 mesos als 18 anys) tractats durant un llarg temps amb àcid acetilsalicílic i que, per tant, poden desenvolupar la síndrome de Reye després de la grip.
** Dones embarassades.
* Els qui puguin transmetre la grip a les persones de risc, especialment els treballadors sanitaris i els d'institucions amb persones d'alt risc, com residències geriàtriques o centres de malalts crònics.
* Membres dels serveis públics essencials per a la comunitat: policies, bombers, personal de protecció civil, personal que treballa en emergències sanitàries, personal d'institucions penitenciàries i d'altres centres d'internament per resolució judicial, etc.

## Referències

* ↑ Couch, RB «Seasonal Inactivated Influenza Virus Vaccines». Vaccine, 26 Suppl 4, Suppl 4, 2008, pàg. D5–9. DOI: 10.1016/j.vaccine.2008.05.076. PMC: 2643340. PMID: 18602728.
* ↑ CDC - Seasonal Influenza (Flu) - Key Facts About Seasonal Flu Vaccine
* ↑ «Campanya de vacunació antigripal». Generalitat de Catalunya, 01-10-2012.